อิเกีย เอเชียตะวันออกเฉียงใต้ เป็น 1 ใน 12 แฟรนไชส์ของอิเกียใช่หรือไม่
ใช่ อิเกีย เอเชียตะวันออกเฉียงใต้ เป็น 1 ใน 12 แฟรนไชส์ของอิเกีย และบริหารงานสโตร์อิเกียรวม 8 แห่งทั่วภูมิภาค  ในจำนวนนั้นมี 2 สโตร์ ซึ่งอยู่ที่กรุงเทพมหานคร และศูนย์บริการสั่งซื้อและรับสินค้าอิเกีย 1 แห่ง ที่จังหวัดภูเก็ต รายได้จากยอดขายของสโตร์เหล่านี้ล้วนรวมอยู่ในผลประกอบการรวมของอิเกียที่ Inter IKEA Group รายงานเมื่อ วันที่ 25 กันยายน ที่ผ่านมา โดยปีงบประมาณที่ผ่านมาของอิเกีย เริ่มต้นเมื่อเดือนกันยายน ปี 2561 และสิ้นสุดในเดือนสิงหาคม ปี 2562

สำหรับ อิเกีย เอเชียตะวันออกเฉียงใต้ เป็นเจ้าของและบริหารงานสโตร์อิเกียใน 3 ประเทศ ได้แก่ ไทย มาเลเซีย และสิงคโปร์ เมื่อรวมยอดขายจากแต่ละสโตร์กับรายได้จากการปล่อยให้เช่าพื้นที่ในศูนย์การค้า ซึ่งตั้งอยู่ติดกับสโตร์อิเกียแต่ละแห่งในภูมิภาค (รวมถึงศูนย์การค้าเมกาบางนา) ทำให้รายได้รวมของบริษัทขยับขึ้นไปอยู่ที่ 29,000 ล้านบาท สูงกว่าปีที่แล้ว 20%
ไฮไลต์จากประเทศไทย และ Southeast Asia 

ทั้งนี้ สโตร์ อิเกีย ในประเทศไทย ประกอบด้วย อิเกีย บางนา , อิเกีย บางใหญ่ , ศูนย์บริการสั่งซื้อและรับสินค้าอิเกีย จังหวัดภูเก็ต และ เมกาบางนา โดย Movement ในประเทศไทยของอิเกีย อาทิ

– อิเกีย บางใหญ่ เปิดให้บริการครบ 1 ปี และเป็นสโตร์อิเกียแห่งแรกในโลกที่ได้รับการรับรองมาตรฐานอาคารสีเขียวในระดับสูงที่สุด นั่นคือ LEED Platinum

– ให้บริการจำหน่ายสินค้าออนไลน์อย่างเป็นทางการเป็นครั้งแรกเมื่อเดือนมิถุนายน ทำให้ไม่ว่าจะอยู่ที่ใดในประเทศไทย ทุกคนก็เลือกซื้อเฟอร์นิเจอร์และของแต่งบ้านราคาย่อมเยาจากสวีเดนกว่า 8,000 รายการ ได้เหมือนๆ กัน

– เมกาบางนามีอัตราการเช่าพื้นที่เต็ม 100 เปอร์เซ็นต์ เปิดสวนสาธารณะสำหรับชุมชนและเปิดให้บริการโซนเด็กโซนใหม่ โดยมีผู้เช่าที่หลากหลาย ตั้งแต่ผู้ให้บริการความบันเทิงและพื้นที่เล่นสนุกสำหรับเด็ก ไปจนถึงคลาสเรียนต่างๆ